เช็กได้ที่นี่ เฟส 4 กิจกรรมไหนบ้าง ศบค.อนุมัติให้ผ่อนคลาย 15 มิ.ย.นี้
เช็กได้ที่นี่ กิจกรรมไหนบ้าง ที่ประชุม ศบค.กำหนด 15 มิ.ย.เริ่มผ่อนคลาย มาตรการผ่อนปรน เฟส 4 ข่าวดี คลายเกือบหมดถึง 95% ตามคาด ยกเลิกเคอร์ฟิว-ขายสุรานั่งกินที่ร้านได้-จัดคอนเสิร์ต-อบรม-เปิดศูนย์ประชุม ฯลฯ แต่ทุกอย่างต้องปฏิบัติตามมาตรการอย่างเคร่งครัด วันที่ 12 มิ.ย. นายแพทย์ทวีศิลป์ วิษณุโยธิน โฆษก ศบค. กล่าวถึงการประชุมคณะกรรมการ ศบค.ชุดใหญ่ มีนายกรัฐมนตรีเป็นประธานในการประชุม ทั้งนี้ ในที่ประชุมศบค.ชุดใหญ่ นายกฯ ยังเป็นห่วง เกรงอาจมีการระบาดของโควิด-19 ในระลอก 2 ได้อยู่โดยผลประชุม ยกเลิกเคอร์ฟิว ห้ามออกนอกเคหสถาน แต่ยังคงการควบคุมการเดินทางเข้ามาราชอาณาจักร ทั้งทางบก น้ำ อากาศ เนื่องจากผู้ที่เดินทางเข้ามาจากต่างประเทศ ยังพบการติดเชื้อโควิด-19 เริ่มจันทร์ที่ 15 มิ.ย. 2563กิจกรรมที่ได้รับการผ่อนปรน เฟส 4 กลุ่มกิจกรรมมีความเสี่ยงสูงศบค.มีมติ ให้ผ่อนปรน ผ่อนผัน-สถานที่โรงเรียน สถาบันการศึกษา หน่วยงานราชการ หน่วยงานในกำกับของรัฐ ให้กิจกรรม การศึกษา การอบรม สามารถเปิดได้หมด เริ่มดำเนินการได้แล้ว แต่ยังต้องมีมาตรการป้องกันอย่างเข้มข้นต่อเนื่องทั้งนี้ กิจกรรมความเสี่ยงสูงที่จะมีการผ่อนปรนในระยะ 4 มีกิจกรรมการผ่อนคลาย 2 หมวดกิจกรรมการดำเนินชีวิต- ห้องประชุมโรงเแรมศูนย์ประชุม ศูนย์แสดงสินค้า สถานจัดนิทรรศการ โรงมหรสพโรงภาพยนตร์ หรือในสถานที่อื่นๆ สามารถเปิดให้บริการได้ ระยะห่างอยู่ในเกณฑ์ 4 ตารางเมตรต่อคน งานอีเวนต์ แสดงดนตรีคอนเสิร์ต ให้มีได้ แต่ต้องมีการดูแล ต้องลดความแออัด ให้มีระยะห่าง 5 ตร.ม.ต่อคน งดกิจกรรมส่งเสริมการขาย- ภัตตาคาร สวนอาหาร โรงแรม ร้านอาหาร หรือสถานที่ได้รับอนุญาตทั่วไป แต่ยกเว้น ไม่รวมสถานบริการ ผับ บาร์ คาราโอเกะ ให้เป็นไปตามกฎหมายกำหนด ร้านอาหารอนุญาตให้ขายสุราได้ ผู้บริโภคซื้อแล้วให้นั่งดื่มที่ร้านได้ แต่ย้ำ ไม่ใช่ผับ บาร์ และคาราโอเกะ และห้ามมีกิจกรรมส่งเสริมการขาย- สถานพัฒนาศูนย์เด็กเล็กและผู้สูงอายุ อนุญาตให้ไป-กลับรายวันเปิดได้แล้ว ในสถานรับเลี้ยงเด็ก แต่สำหรับเด็กเล็กๆ เวลาอยู่ด้วยกันธรรมชาติก็จะเล่นกัน แล้วใครจะดูแล ทั้งนี้ต้องมีพื้นที่ 2 ตารางเมตรต่อคน ให้เป็นระยะห่างทุกคน แล้วครูพี่เลี้ยงจะต้องเป็นผู้ดูแล- ศูนย์วิทยาศาสตร์ ท้องฟ้าจำลอง สามารถเปิดบริการได้- กองถ่ายละคร เพิ่มจำนวนคนได้แล้ว ที่ผ่านมามีคนชมว่ากิจกรรมกองถ่ายละคร สามารถปฏิบัติตามมาตรการป้องกันได้ดี แต่ในส่วนพิธีกร ใส่เฟซชิลล์อย่างเดียว ไม่ช่วยป้องกันติดเชื้อ หากยังยืนใกล้กัน แต่หากยืนห่างเกิน 2 เมตร ก็ไม่ต้องปิดหน้าก็ได้ กองถ่ายละคร สามารถเพิ่มขนาดเป็น ไม่เกิน 150 คน และผู้เข้าชมก็ไม่เกิน 50 คน- สถานบริการนวดเพื่อสุขภาพ ออนเซน อบไอน้ำ เปิดได้แล้ว แต่ยังห้ามกิจการอาบอบนวด ให้คิดเกณฑ์ระยะห่าง 5 ตร.ม.ต่อคน เน้นบริหารแบบห้องเดี่ยว กรณีห้องรวมจำกัดต่อรอบ- สวนสนุก สนามเด็กเล่น สระว่ายน้ำ สวนสาธารณะ เปิดได้แล้ว แต่ยังไม่ให้เปิดเล่น บ้านบอล ที่อยู่ภายในห้างสรรพสินค้า หรือที่อื่นภายนอกห้างสรรพสินค้า ที่มี กิจกรรม บ้านบอล- เต้นแอโรบิก สามารถเต้นได้ แต่ต้องปฏิบัติตามมาตรการที่รัฐกำหนดอย่างเคร่งครัด ไม่เกินกลุ่มละ 50 คน ระยะห่าง 5 ตร.ม.ต่อคน- สนามกีฬา และสถานที่ออกกำลังกาย ทุกประเภทที่เป็นตามสากล เล่นได้หมดทุกประเภทกีฬา แต่ห้ามมีคนดู และไม่มีกิจกรรมอื่นร่วมอย่างกิจกรรมส่งเสริมการขาย สามารถจัดการแข่งขันได้แต่ห้ามมีผู้ชม- ตู้หยอดเหรียญ ร้านเกมภายในห้างสรรพสินค้า สามารถเปิดบริการได้ แต่กำจัดเวลาไม่เกิน 2 ชม.ต่อคน แต่ร้านเกมนอกห้างสรรพสินค้า ยังไม่อนุญาตให้เปิดได้- การขนส่งสาธารณะ สามารถเปิดให้บริการได้ เครื่องบินใช้พื้นที่ได้เกือบ 100% บนตัวเครื่อง สามารถให้นั่งได้ แต่ต้องใส่หน้ากากอนามัยตลอดเวลาที่อยู่บนเครื่อง ส่วนรถโดยสาร มีมาตรการให้นั่งติดกัน 2 ที่นั่ง เว้น 1 ที่นั่ง และยังมีการจำกัดผู้โดยสาร ไม่เกิน 70%
เช็กได้ที่นี่ กิจกรรมไหนบ้าง ที่ประชุม ศบค.กำหนด 15 มิ.ย.เริ่มผ่อนคลาย มาตรการผ่อนปรน เฟส 4 ข่าวดี คลายเกือบหมดถึง 95% ตามคาด ยกเลิกเคอร์ฟิว-ขายสุรานั่งกินที่ร้านได้-จัดคอนเสิร์ต 
โควิด-19,ไวรัสโคโรนา,ที่ประชุมศบค.ชุดใหญ่,ข่าวทั่วไป